
รายงานการประชุมสภาองค์การบริหารส่วนตำบลนาไม้ไผ่สมัยวิสามัญ  สมัยที่  3/2559 ประจำปี  2559
เมื่อวันที่  5  กรกฎาคม  2559  เวลา  13.30 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่
ผู้มาประชุม
	ลำดับที่
	ชื่อ – สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	
	นายสมบูรณ์
	รักษ์ศรีทอง
	

	2.
	นายนพดล
	ไชยศร
	เลขานุการสภา อบต.

	3.
	นายวิชาชาญ
	ชนูดหอม
	ส.อบต.หมู่ที่ 1

	4.
	นายภัฎศชลญ์
	แร่ทอง
	ส.อบต.หมู่ที่ 2

	5.
	นายเสริมศักดิ์
	พฤกษพนม
	ส.อบต.หมู่ที่ 2

	6.
	นายพงษ์ศักดิ์
	พรหมดนตรี
	ส.อบต.หมู่ที่ 3

	7.
	นายสมนึก
	สมมาตร
	ส.อบต.หมู่ที่ 4

	8.
	นายสมใจ
	ศรีระษา
	ส.อบต.หมู่ที่ 4

	9.
	นายขจร
	แก้วสว่าง
	ส.อบต.หมู่ที่ 5

	10.
	นายรัตตะภูมิ
	คงยงค์
	ส.อบต.หมู่ที่ 6

	11.
	นายสัมพันธ์
	จีนประสม
	ส.อบต.หมู่ที่ 6

	12.
	นายพรชัย
	รัตนคช
	ส.อบต.หมู่ที่ 7

	13.
	นายพรศักดิ์
	ภักดีสุวรรณ
	ส.อบต.หมู่ที่ 7

	14.
	นายอภินันต์
	หนูริง
	ส.อบต.หมู่ที่ 8

	15.
	นายวิชาญ
	ทรัพย์พระอินทร์
	ส.อบต.หมู่ที่ 8

	16.
	นางสาวเสาวรัตน์
	ช่วยเกิด
	ส.อบต.หมู่ที่ 9

	17.
	นายสมพร 
	รัตนคช
	ส.อบต.หมู่ที่ 9

	18.
	นายผล
	กล้าปราบโจร
	ส.อบต.หมู่ที่ 10

	19.
	นางสาวนงลักษณ์
	ตาดทอง
	ส.อบต.หมู่ที่ 10

	20.
	นายสมยศ
	รักษาแก้ว
	ส.อบต.หมู่ที่  11

	21.
	นายณรงค์
	อักษรไทย
	ส.อบต.หมู่ที่ 11

	22.
	นายไพศาล
	แก้วตาทิพย์
	ส.อบต.หมู่ที่ 12

	23.
	นางศรีสุดา
	ชำนาญกิจ
	ส.อบต.หมู่ที่ 13

	24.
	นายชัยณรงค์
	เพชรส่งศรี
	ส.อบต.หมู่ที่ 14






ผู้ไม่มาประชุม
	ลำดับที่
	ชื่อ – สกุล
	ตำแหน่ง

	1.
	นายสมบูรณ์
	รักษ์ศรีทอง
	รองประธานสภาฯ (ขาด)

	2.
	นายสิรัญญา
	สังข์การณ์
	ส.อบต.หมู่ที่ 5(ขาด)

	3.
	นายอภิชาติ
	รัตนบุรี
	ส.อบต.หมู่ที่ 12(ขาด)

	4.
	นายเดชภณ 
	แก้วคุ้มภัย
	ส.อบต.หมู่ที่ 14 (ขาด)


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	2.
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นายบุญสิทธิ์
	ชอบทำกิจ
	เลขานุการ นายก อบต.

	5.
	นางสุจิตรา
	ป้านวัน
	รองปลัดฯ

	6.
	นางนงเยาว์
	ศรีจันทร์
	หัวหน้าสำนักปลัด

	7.
	นางอรอุษา
	คงหอม
	จนท.วิเคราะห์ฯ

	8.
	นางจีรภรณ์
	คชพันธ์
	ผช.ธุรการ


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	13.30น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่  สมัยวิสามัญ  สมัยที่2/2559  โดยมีกำหนด  15  วัน  นับตั้งแต่วันที่  21  พฤษภาคม –  4  มิถุนายน  2559  นั้น  สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
1.1  เรื่องการใช้เครื่องลงคะแนนเลือกตั้ง
ประธานสภาฯ	ขอเชิญท่านปลัด อบต.  ได้ชี้แจง
นายนพดล  ไชยศร	เรียนท่านประธานสภาฯ คณะผู้บริหารและเพื่อนสมาชิกทุกท่านเนื่องจากเราได้รับหนังสือจากสำนักงานคณะกรรมการการเลือกตั้งให้มาสอบถามและสำรวจความพร้อมในการใช้เครื่องลงคะแนนเลือกตั้ง  ว่าท้องถิ่นมีความพร้อมที่จะนำเครื่องมาใช้ในการลงคะแนนในการเลือกตั้งครั้งต่อไป  ซึ่งในการประชุมครั้งต่อไป  กกต. จังหวัดจะนำเครื่องมาให้เราทดลองใช้ก่อน ว่าเครื่องมีประสิทธิภาพประสิทธิผลดีหรือไม่มีข้อขัดข้องอย่างไรบ้าง 
ที่ประชุม	รับทราบ
1.2  เรื่อง  ขอความร่วมมือดำเนินการที่เกี่ยวข้องเพื่อให้สิ่งแวดล้อมปลอดบุหรี่ตามพระราชบัญญัติคุ้มครองสุขภาพของผู้ที่ไม่สูบบุหรี่  พ.ศ. 2535  และตามแผนยุทธศาสตร์การควบคุมยาสูบแห่งชาติ  ฉบับที่ 2  ยุทธศาสตร์ที่ 5 ทำสิ่งแวดล้อมให้ปลอดควันบุหรี่
ประธานสภาฯ	ขอเชิญรองปลัด อบต.
นางสุจิตรา  ป้านวัน	เรียนนท่านประธานสภาฯ ดิฉันนางสุจิตรา  ป้านวัน  รองปลัด อบต.นาไม้ไผ่สำหรับเรื่องของบุหรี่  ท่านจะเห็นได้ว่าอบต.เราได้รับงบประมาณจาก สสส. สำหรับการรณรงค์ให้คนเลิกสูบบุหรี่ ซึ่งก็ได้รับความร่วมมือเป็นอย่างดี  แต่ทั้งนี้เราเพิ่งได้รับหนังสือด่วนที่สุด  เรื่องขอความร่วมมือดำเนินการที่เกี่ยวข้องเพื่อให้สิ่งแวดล้อมปลอดบุหรี่ตามพระราชบัญญัติคุ้มครองสุขภาพของผู้ไม่สูบบุหรี่  พ.ศ.  2535  และตามแผนยุทธศาสตร์การควบคุมยาสูบแห่งชาติ  ฉบับที่ 2 ยุทธศาสตร์ที่ 5  ทำสิ่งแวดล้อมให้ปลอดควันบุหรี่ โดยขอให้หน่วยงานราชการทุกที่เป็นเขตปลอดบุหรี่  ก็เลยต้องมาแจ้งท่านสมาชิกเพื่อทราบและได้ประชาสัมพันธ์ให้ชาวบ้านได้ทราบและหลังจากนี้ก็จะมีการทำประกาศให้หน่วยงานของเราเป็นเขตปลอดบุหรี่  แต่สำหรับท่านที่ไม่สามารถเลิกได้จริงๆ  ก็อาจจะมีการจัดสถานที่ให้สักหนึ่งจุด
ที่ประชุม	รับทราบ
ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 21พฤษภาคม  2559)
นายนพดล  ไชยศร	เลขานุการสภา ได้มีการทบทวนรายงานการประชุมครั้งที่แล้ว  โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่
นายวิชาชาญ  ชนูดหอม	ขอให้แก้ไขคำพูดในหน้าที่ 4เนื่องจากข้อความที่พิมพ์ในรายงานไม่ตรงกับที่ตนพูด
นายรัตตะภูมิ  คงยงค์	ขอให้เพิ่มชื่อเข้าร่วมประชุมซึ่งมีการพิมพ์ตกหล่นไป
นายสัมพันธ์  จีนประสม	ขอให้แก้ไขในหน้าที่ 16  เนื่องจาก นายสัมพันธ์  จีนประสมเป็นคนอภิปราย
นายพรชัย  รัตนคช	ขอให้แก้ในส่วนที่พิมพ์เป็นนายพรศักดิ์  ภักดีสุวรรณ   มาเป็นนายพรชัย  รัตนคช  เนื่องจากนายพรศักดิ์  ภักดีสุวรรณ ไม่ได้เข้าร่วมประชุม
ที่ประชุม	สำหรับข้อความที่พิมพ์ผิดในเรื่องของอักขระก็ขอให้กลับมาพิมพ์ใหม่ให้ถูก
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 21พฤษภาคม2559ตามที่ได้มีการแก้ไขแล้ว  โปรดยกมือขึ้นครับ/ไม่มี
มติที่ประชุม			รับรองเป็นเอกฉันท์
ระเบียบวาระที่ 3 เรื่องด่วน/พิจารณา
3.1  เรื่อง  ขออนุมัติแผนพัฒนาสามปี  (พ.ศ.  2560 – 2562)
ประธานสภาฯ	ขอเชิญท่านนายก อบต.ชี้แจงรายละเอียด  
นายชัยพิภัทร  รัตนบุรี	เรียนท่านประธานสภาฯ  และเพื่อนสมาชิกทุกท่านตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548กำหนดให้องค์การบริหารส่วนตำบลจัดทำร่างแผนพัฒนาสามปี(พ.ศ. 2559-2561) โดยให้คณะกรรมการสนับสนุนการจัดทำแผนพัฒนาองค์การบริหารส่วนตำบลจัดทำร่างแผนพัฒนาสามปีเสนอต่อคณะกรรมการพัฒนาองค์การบริหารส่วนตำบลพิจารณาฯแล้วเสนอผู้บริหารท้องถิ่นเพื่อให้ผู้บริหารท้องถิ่นเสนอร่างแผนฯดังกล่าวต่อสภาองค์การบริหารส่วนตำบลได้พิจารณาเห็นชอบร่างแผนฯดังกล่าวเพื่อปฏิบัติให้เป็นไปตามแนวทางของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548   จึงเห็นควรเสนอร่างแผนพัฒนาสามปี  (พ.ศ. 2559-2561) เพื่อขอความเห็นชอบต่อสภาองค์กรปกครองส่วนตำบลและจะได้พิจารณาอนุมัติและประกาศใช้แผนพัฒนาสามปีต่อไปซึ่งจากร่างแผนพัฒนาสามปี  (พ.ศ. 2559-2561) จะเห็นได้ว่าอบต.นาไม้ไผ่ประกอบด้วย 7 ยุทธศาสตร์ 17 แนวทางพัฒนาภายใต้วิสัยทัศน์“สุขภาพดีมีการศึกษาพัฒนาเป็นนิจเศรษฐกิจยั่งยืนฟื้นฟูประเพณีประชามีส่วนร่วม”ในการนี้ผมขอให้ที่ประชุมพิจารณาแผนพัฒนาสามปี(พ.ศ. 2559-2561)  เพื่อจะได้อนุมัติแผนดังกล่าวต่อไปโดยรายละเอียดตามเอกสารที่ทุกท่านได้รับแล้วนั้นและเมื่อวันที่  25  ที่ผ่านมาได้มีการประชุมคณะกรรมการประสานแผนฯ  และได้มีการแก้ไข (ร่าง)แผนพัฒนาสามปีบางส่วน  ตามเอกสารแทรกที่ได้มอบให้กับทุกท่านจากเอกสารที่เพื่อนสมาชิกได้รับก็สามารถแก้ไขเพิ่มเติมได้ว่าท่านต้องการอภิปรายหรือแก้ไขเพิ่มเติมในส่วนใดบ้าง  ก็ขอให้ทุกท่านได้ช่วยกันพิจารณาและขออนุมัติแผนพัฒนาสามปีต่อไป
ประธานสภาฯ	ขอเชิญท่านสมาชิกหมู่ที่ 10
นายผล  กล้าปราบโจร	เรียนท่านประธานสภาฯ ผมนายผล  กล้าปราบโจร  ส.อบต.หมู่ที่ 10สำหรับของผมโครงการช่องหินลูกช้างไม่ได้อยู่ในแผนพัฒนาสามปีเพราะว่าผมตรวจสอบดูแล้วปีก่อนๆมีทุกปีแต่ปีนี้ไม่มี  จากบ้านนางนับ ช่องลมกรด ไปถึงหมู่ที่ 13 ก็อยากจะให้เพิ่มเข้าไปในแผนด้วย
ประธานสภาฯ	มีสมาชิกท่านอื่นต้องการแก้ไขเพิ่มเติมอีกหรือไม่
นายนพดล  ไชยศร	ขอชี้แจงเพิ่มเติมครับว่า  ตามหนังสือสั่งการฉบับใหม่  ขอให้ท่านตรวจสอบโครงการของปี 2560  ถ้าหมู่บ้านไหนโครงการที่ผ่านเวทีประชาคมหมู่บ้านมาแล้วแต่ไม่ได้บรรจุอยู่ในปี 2560  ก็ไม่สามารถที่จะตั้งงบประมาณได้  ก็ขอให้ท่านได้ดูโครงการของท่านด้วยเพราะผมจำไม่ได้แล้วว่าของท่านโครงการอะไรเป็นโครงการที่ 1 ซึ่งแตกต่างจากเมื่อก่อนซึ่งเมื่อก่อนอยู่ในสามปีปีไหนก็ได้แต่สั่งการฉบับใหม่นี้จะต้องอยู่ในปี  2560  คณะบริหารถึงจะสามารถตั้งงบประมาณให้ท่านได้
นายสมใจ  ศรีระษา	ในหน้าที่ 41  โครงการที่ 10  ขอให้ตัดออกทั้งโครงการเนื่องจากซ้ำกัน
นายไพศาล  แก้วตาทิพย์	ในหน้าที่ 20  โครงการที่  36  ให้ยกจากปี  2562  มาอยู่ในปี  2560  และยกโครงการที่  34  จากปี  2560  ไปอยู่ในปี 2561
ประธานสภาฯ	ขอเชิญท่านสมใจ  ศรีระษา
นายสมใจ  ศรีระษา	เรียนท่านประธานสภาฯผมนายสมใจ  ศรีระษา  ส.อบต.หมู่ที่ 4  ขอให้เปิดหน้าที่ 60  ขอเพิ่มเติมเจาะบ่อบาดาลพร้อมหอถัง  หมู่ที่ 4 ก็จะเป็นโครงการที่ 11เพื่อเพิ่มแหล่งน้ำอุปโภคบริโภค  จำนวน  1  จุด  ปีงบประมาณ  2561  ตัวชี้วัดจำนวนแหล่งน้ำที่สร้างขึ้น ผลที่คาดว่าจะได้รับ  ประชาชนมีน้ำใช้ตลอดปี หน่วยงานที่รับผิดชอบ ส่วนโยธา
ประธานสภาฯ	มีสมาชิกท่านใดต้องการแก้ไขอีกบ้าง
นายนพดล  ไชยศร	ถ้าอย่างนั้นก่อนที่ท่านประธานสภาฯจะมติ ก็ขอให้ท่านนายก อบต.ได้เสนอเรื่องแผนการศึกษาเข้าไปในแผนพัฒนาสามปีด้วย  แผนการศึกษาเราเพิ่งได้มาเมื่อวานเนื่องจากหัวหน้าสำนักปลัดเพิ่งไปอบรมที่กรุงเทพฯ  โดยโครงการยุทธศาสตร์ที่ได้แจกท่านไปนั้นจะนำมาใช้ทั้งสี่ศูนย์
นายชัยพิภัทร  รัตนบุรี	เรียนท่านประธานสภาฯ  ในปีงบประมาณ พ.ศ.  2560 – 2562  ศูนย์พัฒนาเล็กเด็กมีโครงการกิจกรรมจำแนกยุทธศาสตร์และแนวทางการพัฒนาการศึกษาของศูนย์พัฒนาเด็กเล็ก คือ
	1.  บัญชีโครงการ/กิจกรรม  ในปีงบประมาณ  พ.ศ. 2560 – 2562  ศูนย์พัฒนาเด็กเล็กก็มีโครงการ/กิจกรรมจำแนกตามยุทธศาสตร์และแนวทางการพัฒนาการศึกษาของศูนย์พัฒนาเด็กเล็ก  ดังนี้
	1.  ยุทธศาสตร์การพัฒนาด้านการส่งเสริมคุณภาพการศึกษาและความรู้ด้านศาสนา ศิลปะ วัฒนธรรม ประเพณี และภูมิปัญญาท้องถิ่น
	2.  ยุทธศาสตร์การพัฒนาด้านการบริหารและการจัดการ ศูนย์พัฒนาเด็กเล็ก
	3.  ยุทธศาสตร์การพัฒนาด้านการส่งเสริมพัฒนาการเด็ก สุขภาพชีวิตและสุขภาพอนามัยให้เหมาะสมกับวัย
	4.  ยุทธศาสตร์การพัฒนากระบวนการจัดการเรียนการสอนให้เกิดการเรียนรู้ตลอดชีวิต
	5.  ยุทธศาสตร์การส่งเสริมความภูมิใจในความเป็นท้องถิ่น
	และนี้ก็คือทั้งหมด 5  ยุทธศาสตร์ของการพัฒนาศูนย์เด็กเล็ก ที่ได้นำเสนอขึ้นมาเพื่อที่จะให้ท่านสมาชิกได้พิจารณาบรรจุแผนพัฒนาของศูนย์พัฒนาเด็กเล็กเพื่อประกาศใช้ต่อไป
ประธานสภาฯ	มีสมาชิกท่านใดต้องการแก้ไขอีกบ้าง/เชิญท่านพรศักดิ์ ภักดีสุวรรณ
นายพรศักดิ์  ภักดีสุวรรณ	เรียนท่านประธานสภาฯผมนายพรศักดิ์  ภักดีสุวรรณส.อบต.หมู่ที่ 7  ผมขอเพิ่มเติมใส่แผนพัฒนาสามปีโดยขอหอถังเชมเปญสูง 20  เมตรไว้ในปีงบประมาณ  2560  
ประธานสภาฯ	ขอเชิญท่านสมยศรักษาแก้ว
นายสมยศ  รักษาแก้ว	เรียนท่านประธานสภาฯผมนายสมยศ  รักษาแก้วส.อบต. หมู่ที่  11 ขอเพิ่มโครงการปรับปรุงระบบประปาน้ำดื่มไว้ในปีงบประมาณ  2561  ในหน้าที่ 63
ประธานสภาฯ	มีสมาชิกท่านใดต้องการเพิ่มเติมอีกบ้าง  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบอนุมัติแผนพัฒนาสามปี  (พ.ศ.  2560 – 2562)ตามที่ได้แก้ไขเพิ่มเติมโปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบอนุมัติแผนพัฒนาสามปี  (พ.ศ.  2560 – 2562) ตามที่ได้แก้ไขเพิ่มเติมโปรดยกมือขึ้น
มติที่ประชุม	เห็นชอบอนุมัติเป็นเอกฉันท์

3.2เรื่อง  ขอความเห็นชอบ  โครงการบริหารจัดการของเสียอันตรายจากชุมชนจังหวัดนครศรีฯ และขอความเห็นชอบโครงการประสานแผนพัฒนาขององค์กรปกครองส่วนท้องถิ่นในเขตจังหวัดนครศรีธรรมราช ประจำปีงบประมาณ พ.ศ.2560
ประธานสภาฯ	ขอเชิญท่านปลัด อบต.
นายนพดล  ไชยศร	สำหรับเรื่องนี้คือจังหวัดนครศรีธรรมราชได้มีการประชุมเพื่อบริหารจัดการขยะมูลฝอย และมอบหมายให้ อบจ.เป็นผู้บริหารจัดการของเสียจากชุมชนและทาง อบจ.ได้มีหนังสือมายัง อบต.ของเราเพื่อสอบถามว่าเราจะเข้าร่วมโครงการหรือไม่โดยถ้าจะเข้าร่วมก็ให้นำเรื่องเข้าสู่สภาฯเพื่อขอความเห็นชอบ  ก็ต้องขอให้ท่านนายก อบต. ได้เพิ่มเติมรายละเอียด
ประธานสภาฯ	เชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ	สำหรับโครงการบริหารจัดการของเสียอันตรายจากชุมชนจังหวัดนครศรีธรรมราช  ตามที่ท่านปลัดได้ชี้แจงรายละเอียดไปแล้วนั้นสำหรับขยะที่จะต้องมีการบริหารจัดการคือขยะที่เป็นพิษหรือขยะที่เป็นอันตราย เช่น หลอดไฟ  สายชาร์ตแบตเตอรี่  แบตเตอรี่ต่างๆ ถ่านไฟ เป็นต้น ที่เราไม่สามารถกำจัดได้เองโดยขอให้ทางครัวเรือนได้แยกไว้และทางเราก็จะส่งให้กับทาง อบจ.เพื่อนำไปกำจัด ซึ่งเค้าจะให้เรากำหนดว่าปีหนึ่งสักประมาณเท่าไหร่ได้  และตอนนี้ของเราก็กำลังจะมีการตั้งธนาคารขยะที่โรงเรียน  สาเหตุที่เราจะต้องมีการแยกขยะก็เนื่องมาจากเราไม่มีที่กำจัดขยะ  ขยะประเภทไหนที่เก็บมาแล้วสามารถนำมาใช้ประโยชน์ได้หรือสามารถขายเพื่อสร้างรายได้ให้แก่ชาวบ้านหรือเด็กนักเรียนเยาชนเราก็ควรส่งเสริม  ส่วนขยะที่เป็นอันตรายเราก็ส่งให้ทาง อบจ.นำไปกำจัด
นายนพดล  ไชยศร	สมาชิกท่านใดสงสัยหรือจะสอบถามบ้าง  เพราะเรื่องนี้เราจะต้องมีมติที่ประชุมว่าเห็นชอบหรือไม่ถ้าเราเห็นชอบเราก็จะต้องทำmou กับเค้า
นางสุจิตรา  ป้านวัน	เราจะต้องตั้งงบประมาณเพื่อเป็นค่าใช้จ่ายในการขนส่ง และนำของเสียอันตรายจากชุมชนไปกำจัดให้ถูกต้องตามหลักวิชาการ
ประธานสภาฯ	มีสมาชิกท่านใดต้องการสอบถามบ้าง/เชิญท่านสัมพันธ์  จีนประสม
นายสัมพันธ์  จีนประสม	เรียนท่านประธานสภาฯเป็นขยะของ อบต.อย่างเดียวหรือของทั้งตำบล
นางสุจิตรา  ป้านวัน	ทั้งตำบลนาไม้ไผ่
ประธานสภาฯ	มีสมาชิกท่านใดต้องการอภิปรายเพิ่มเติมบ้าง  ถ้าไม่มีขอเชิญท่านนายก อบต.  ขอความเห็นชอบโครงการประสานแผนพัฒนาขององค์กรปกครองส่วนท้องถิ่นในเขตจังหวัดนครศรีธรรมราช ประจำปีงบประมาณ พ.ศ.2560  ต่อสภาฯ
นายชัยพิภัทร  รัตนบุรี	เรียนท่านประธานสภาฯ  สำหรับรายละเอียดของโครงการประสานแผนพัฒนาขององค์กรปกครองส่วนท้องถิ่นในเขตจังหวัดนครศรีธรรมราช  ประจำปีงบประมาณ  พ.ศ.  2560 ก็มีดังนี้
	1.โครงการก่อสร้างถนนลาดยางแบบแอสฟัลติกส์คอนกรีต และวางท่อระบายน้ำ คสล.สายช่องเขาหินลูกช้าง-ห้วยน้ำดำ พร้อมอาคารจุดชมวิว หมู่ที่ ๑๐,๑๓ ตำบลนาไม้ไผ่  อำเภอทุ่งสง  จังหวัดนครศรีธรรมราช
	2.โครงการก่อสร้างถนนลาดยางแบบแอสฟัสติกส์คอนกรีตสายสามแยกบ้านนายแพร้ว – เขต ต.ควนกรด หมู่ ๑๔ ตำบลนาไม้ไผ่ อำเภอทุ่งสง  จังหวัดนครศรีธรรมราช 
	โดยทำบันทึกข้อตกลงความร่วมมือท้องถิ่นตั้งแต่ ๒ แห่งขึ้นไปได้รับประโยชน์ร่วมกัน ระหว่างองค์การบริหารส่วนจังหวัดนครศรีธรรมราช องค์การบริหารส่วนตำบลนาไม้ไผ่ องค์การบริหารส่วนตำบลเขาขาว และองค์การบริหารส่วนตำบลควนกรด
ประธานสภาฯ	สมาชิกท่านใดไม่เห็นชอบโครงการบริหารจัดการของเสียอันตรายจากชุมชนจังหวัดนครศรีฯ และ โครงการประสานแผนพัฒนาขององค์กรปกครองส่วนท้องถิ่นในเขตจังหวัดนครศรีธรรมราช ประจำปีงบประมาณ พ.ศ.2560 โปรดยกมือขึ้น/ไม่มี
ประธานสภาฯ	สมาชิกท่านใดเห็นชอบโครงการบริหารจัดการของเสียอันตรายจากชุมชนจังหวัดนครศรีฯ และโครงการประสานแผนพัฒนาขององค์กรปกครองส่วนท้องถิ่นในเขตจังหวัดนครศรีธรรมราช ประจำปีงบประมาณ พ.ศ.2560โปรดยกมือขึ้น
มติที่ประชุม	เห็นชอบเป็นเอกฉันท์
3.3  เรื่อง  ขอความเห็นชอบ  แนวทางและหลักเกณฑ์การจัดทำแผนพัฒนาการศึกษาขององค์กรปกครองส่วนท้องถิ่น
ประธานสภาฯ	ขอเชิญนายกฯ
นายชัยพิภัทร  รัตนบุรี	เรียนท่านประธานสภาฯ สำหรับเรื่องนี้เป็นเรื่องที่เร่งด่วนที่เพิ่งเข้ามาโดยการที่จะให้สภาองค์การบริหารส่วนตำบลเห็นชอบในการแต่งตั้งคณะกรรมการการศึกษาขององค์กรปกครองส่วนท้องถิ่น ตามหนังสือด่วนที่สุด  นศ.  0023.3/ ว 1416 ลงวันที่  10  มีนาคม  2559  เพื่อให้การจัดการการศึกษาขององค์กรปกครองส่วนท้องถิ่นมีทิศทางที่สอดคล้องกับแผนพัฒนาการศึกษาของชาติและแผนพัฒนาเศรษฐกิจและสังคมแห่งชาติ  และสามารถตอบสนองความต้องการของประชาชนในท้องถิ่น ได้อย่างแท้จริง ซึ่งก็ต้องขอเชิญหัวหน้าสำหนักปลัดได้ชี้แจงรายละเอียดต่อไป
นางนงเยาว์  ศรีจันทร์	เรียนท่านประธานสภาฯ ดิฉันนางนงเยาว์  ศรีจันทร์  หัวหน้าสำหนักปลัด  สำหรับเรื่องการจัดทำแผนพัฒนาการศึกษาขององค์กรปกครองส่วนท้องถิ่นก็คือจะขอมติที่ประชุมเพื่อเสนอรายชื่อผู้ทรงคุณวุฒิ ซึ่งก็มีรายชื่อดังต่อไปนี้
	1.  นายจำนง  หนูเพชร
	2.  นางสุริยา  แร่ทอง
	3.  นายจำเริง  แก้วไทย
	ซึ่งบุคคลทั้งสามคนนี้เป็นผู้ที่มีความรู้ความสามารถในด้านการศึกษาจะได้ช่วยกันสานแต่การศึกษาของ อบต.นาไม้ไผ่  จะได้เป็นไปในทิศทางเดียวกันกับแผนพัฒนาแห่งชาติ  ซึ่งก็ต้องขอความเห็นชอบจากสภาฯว่าบุคคลทั้งสามคนนี้สภาฯเห็นชอบหรือไม่และอีกส่วนหนึ่งที่จะต้องขอความเห็นชอบจากสภาฯ คือหัวหน้าหน่วยงานภาครัฐที่เกี่ยวข้อง  ซึ่งก็มีรายชื่อดังต่อไปนี้
	1.  นายถนอม  เขียวน้อย		ผู้อำนวยการโรงเรียนวัดวังขรี
	2.  นายพิพัฒน์  พลเกษตร		ผู้อำนวยการโรงเรียนบ้านบ่อมอง
	3.  นายเจน  แป้นแก้ว		ผู้อำนวยการโรงเรียนบ้านวังยาว
	4.  นายมงคล  ช่องลมกรด		ผู้อำนวยการโรงเรียนวัดทุ่งส้าน
	5.  นายประสาน  ห่อหุ้ม		ผู้อำนวยการโรงพยาบาลส่งเสริมสุขภาพ
                                                                                                    ตำบลบ้านควนแร	
	6.  นายปราโมทย์  เดชะราช	ผู้อำนวยการโรงพยาบาลส่งเสริมสุขภาพ
                                                                                                 ตำบลบ้านทุ่งส้าน
นายวิชาชาญ  ชนูดหอม	นายจำนง  หนูเพชร  คือใคร
นางนงเยาว์  ศรีจันทร์		ผู้ทรงคุณวุฒิจากเขตพื้นที่การศึกษา
ประธานสภาฯ	มีสมาชิกท่านใดต้องการที่จะสอบถามบ้าง/ถ้าไม่มีผมจะมติที่ประชุม
ประธานสภาฯ	สมาชิกท่านใดไม่เห็นชอบการแต่งตั้งผู้ทรงคุณวุฒิ3  ท่านและหัวหน้าหน่วยงานภาครัฐที่เกี่ยวข้อง6  ท่านโปรดยกมือขึ้น/ไม่มี
ประธานสภาฯ	สมาชิกท่านใดเห็นชอบการแต่งตั้งผู้ทรงคุณวุฒิ 3  ท่านและหัวหน้าหน่วยงานภาครัฐที่เกี่ยวข้อง  6  ท่านโปรดยกมือขึ้น
มติที่ประชุม	เห็นชอบ
ระเบียบวาระที่  4  เรื่องสืบเนื่อง (ถ้ามี)
ระเบียบวาระที่  5  เรื่องอื่นๆ  (ไม่มี)
ประธานสภาฯ	 ประธานกล่าวปิดการประชุมเวลา  15.30  น.


		(ลงชื่อ)				                ผู้ตรวจสอบบันทึกรายงานการประชุม

                    (นายนพดล ไชยศร)
                 เลขานุการสภาองค์การบริหารส่วนนาไม้ไผ่
......................................................................................................................................................................................


(นายสบาย  รัตนบุรี)
   ประธานสภาฯ



(นายสมพร  รัตนคช)
   กรรมการตรวจรายงานการประชุม



         (นายสมนึก  สมมาตร)		                                                         (นายผล   กล้าปราบโจร)
กรรมการตรวจรายงานการประชุม			                                  กรรมการตรวจรายงานการประชุม

